
REPUBLIKA HRVATSKA
TRGOVAČKI SUD U SPLITU             			      
Split, Sukoišanska br. 6


		Trgovački sud u Splitu, po sucu tog suda Velimiru Vukoviću , kao stečajnom sucu, u skraćenom stečajnom postupku povodom zahtjeva FINANCIJSKE AGENCIJE, Regionalni centar Split, Podružnica Split, Mažuranićevo šetalište 24b, OIB: 85821130368, za provedbu skraćenog stečajnog postupka nad dužnikom ANIĆ-NEKRETNINE d.o.o. za trgovinu, turizam, ugostiteljstvo i usluge, OIB: 63236078179,  Klaićeva poljana 3, Split, dana 12.prosinca  2017. godine, temeljem čl. 444. st.1.Stečajnog zakona (Narodne novine broj 71/15) objavljuje slijedeći

O G L A S

I. 	ANIĆ-NEKRETNINE d.o.o. za trgovinu, turizam, ugostiteljstvo i usluge, OIB: 63236078179, Klaićeva poljana 3,Split, dana 01.rujna 2015. godine  u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom  razdoblju od 4556 dana u ukupnom iznosu od 34.010.082,65 kuna, a u koji iznos je uračunata kamata i naknada FINA-e za provedbu ovrhe na novčanim sredstvima.   
 
II. 	Pozivaju se osobe ovlaštene za zastupanje dužnika po zakonu da u roku od 15 dana od dana objave ovog oglasa na e-Oglasnoj ploči suda podnesu ovom sudu, pozivom na gornji poslovni broj spisa, javnobilježnički ovjerovljen popis imovine i obveza dužnika na propisanom obrascu. 
 
III. 	Pozivaju se vjerovnici dužnika da najkasnije u roku od 45 dana od dana objave ovog oglasa na e-Oglasnoj ploči suda, pozivom na gornji poslovni broj spisa, predlože otvaranje stečajnog postupka nad dužnikom.

IV. 	Ako osobe ovlaštene za zastupanje dužnika po zakonu u roku od 15 dana od dana objave ovog oglasa na e-Oglasnoj ploči suda ne podnesu popis imovine i obveza dužnika ili ako iz tog popisa proizlazi da dužnik ima imovinu koja nije dostatna za namirenje predvidivih troškova stečajnog postupka te ako u roku od 45 dana od dana objave ovog oglasa na e-Oglasnoj ploči suda nijedan vjerovnik ne predloži otvaranje stečajnog postupka i ne predujmi sredstva za namirenje troškova postupka, smatrat će se da je dužnik nesposoban za plaćanje. U tom slučaju sud će po službenoj dužnosti donijeti rješenje o otvaranju i zaključenju skraćenog stečajnog postupka nad dužnikom. 

  U Splitu, 12.prosinca  2017. godine.
S U D A C

										Velimir Vuković 
DNA:
-  e-Oglasna ploča suda – 45 dana
-  u spis

